इटालीको सामना गर्दा बेल्जियमलाई चोटको चिन्ता
बेल्जियमले शुक्रबार युरो २०२० क्वाटरफाइनलमा इटालीको सामना गर्दैछ र त्यस अगाडि उसको सबैभन्दा ठूलो चिन्ता रहनेछ, केभिन डे ब्रुएना र एडन हेजार्डको चोटमा ।
म्युनिक — बेल्जियमले शुक्रबार युरो २०२० क्वाटरफाइनलमा इटालीको सामना गर्दैछ र त्यस अगाडि उसको सबैभन्दा ठूलो चिन्ता रहनेछ, केभिन डे ब्रुएना र एडन हेजार्डको चोटमा ।बेल्जियम इटालीविरुद्धको खेलमा यी दुई खेलाडी उत्रने छन्, अथवा छैनन्, तिनको फिटनेस नतिजाको प्रतीमा हुनेछ । थोरगन हजार्डको गोलले बेल्जियमले डिफेन्डिङ च्याम्पियन पोर्चुगललाई हराएर अन्तिम आठको यात्रा निश्चित गरेको थियो ।डे ब्रुएनाले पोर्चुगलविरुद्ध दोस्रो हाफको सुरुमै खुट्टाको चोटले मैदान छाडे भने कप्तान हजार्डले खेलको अन्त्यतिर ह्याम्सट्रिङ चोट बोकेको थियो । बुधबार दुवै खेलाडीले अभ्यास गरेनन्, तर बेल्जियमको चिकित्सकीय टोलीले इटालीविरुद्धको खेलका लागि उनीहरूलाई तयार पार्न लगातार प्रयास गरिरहेका छन् । प्रशिक्षक रोबर्टो मार्टिनेजले स्विकार गरिसकेका छन्, दुवै खेलाडी खेल अगाडि शतप्रतिशत तयार हुने छैनन् ।उनी थप्छन्, ‘तर यी दुबै खेलाडीलाई खेलाउने प्रयास भने हाम्रो रहनेछ ।’ बेल्जियमलाई सेमिफाइनल यात्रा तय गर्ने हो भने मिडफिल्डरका डे ब्रुएना मुख्य खेलाडी हुने निश्चित हुनेछ । उनको अनुपस्थितिमा मार्टिनेजलाई अर्को विकल्प खोज्नु पर्ने हुनेछ । यस्तोमा एटलेटिको म्याड्रिडका यानिक कारास्कोले हजार्ड र नेपोलीका फरवार्ड ड्रिज मेर्टेन्सले डे ब्रुएनाको स्थान लिनेछन् ।बेल्जियमका फ्रान्सेली सहयाक प्रशिक्षक थिएरी हेनरी बिहीबार खेलाडीहरूसँग प्रशिक्षण दौरान । तस्बिर : एएफपीमार्टिनेज के पनि मान्छन् भने इटालीले सुरुआती मिनेटदेखि नै आक्रमणको प्रयास गर्नेछ र यो टिमको बनावट आफैमा मजबुत छ । बेल्जियमले यस्तोमा काउन्टर आक्रमण बुन्ने हो भने डे ब्रुएनाको उपस्थिति अनिवार्य जस्तै हुनेछ । चेल्सीका मिडफिल्डर जोरजिन्होले आफ्ना इटालीका साथी खेलाडीलाई चेतावनी पनि दिएका छन्, ‘डे ब्रुएनाले खेलमा धेरै फरक पार्न सक्छन् । हामीले उनलाई रोक्नै पर्छ ।’जोरजिन्होले गत महिना च्याम्पियन्स लिगको फाइनलमा म्यानचेस्टर सिटीका यी खेलाडीको सामना गरेका थिए । यसपल्टको प्रतियोगितामा चार जित र तीन खेलमा कुनै गोल नखाएर आफ्नो फिफा वरीयताको नम्बर १ स्थानका इज्जत र प्रतिष्ठा कायम राख्न सफल देखिन्छ । तर उसको यसपल्टको विपक्षी टिम इटाली पनि कम्तीका छैन्, यो टिम पछिल्ला ३१ खेलमा अपराजित छ ।अन्तिम १६ को खेलमा इटालीले अस्ट्रियालाई अतिरिक्त समयमा २–१ ले हराएको थियो । इटालीलाई क्वाटरफाइनल पुर्‍याउन फेडरिको चेल्सी र म्याटिओ पेसिनाले गोल गरेका थिए । बेल्जियमका फरवार्ड थ्रोगन मान्छन्, ‘हामीले सामना गरेका टिममध्ये इटाली निश्चित रूपमा अहिलेसम्कै सबैभन्दा कडा प्रतिद्वन्द्वी रहनेछ । इटालीले लगातार जितिरहेका छ र हाम्रो लागि यो क्रम तोड्न राम्रो अवसर हुनेछ ।’अभ्यासका क्रममा इटालीका खेलाडी । तस्बिर : रोयटर्सइटालीमा इन्टर मिलानका लागि खेलिरहेको बेल्जियम स्ट्राइकर यसपल्ट तीन गोल गरेका छन् । उनकै प्रदर्शनमा टिकेर इन्टरले ११ वर्षपछि पहिलो पल्ट इटालीको घरेलु लिग जितेको थियो । मिडफिल्डर पेसिना पनि मान्छन्, लुकाकु यस्ता खेलाडी हुन्, जसले तीन डिफेन्डरलाई पन्छाएर बल अगाडि बढाउन सक्छन् । इटालीका लागि भने चिरो इमोबाइलले आफ्ना आलोचकलाई उत्तर दिने क्रममा समूह चरणमा दुई गोल गरेका छन् ।नत्र उनीमाथि लाजियोका लागि गोल गर्न सक्ने आरोप थियो । उनले स्विटरल्यान्ड र टर्कीविरुद्ध गोल गरेका थिए । लाजियोका लागि पछिल्ला दुई सिजन उनले ४१ खेलमा २५ गोल गरेका छन् । इटालीका लागि सन् २०१८ को विश्वकपमा छनोट हुन नसक्नु सबैभन्दा ठूलो शिक्षा रहेका छ र इमोबाइल मान्छन्, यसै असफलताबाट प्राप्त शिक्षा अहिले टिमका लागि बहुमूल्य सावित भएको छ । 